Document ID: 32008R0332

KOMISSION ASETUS (EY) N:o 332/2008,
annettu 11 päivänä huhtikuuta 2008,
Chilestä peräisin olevan naudanlihan tariffikiintiön soveltamista koskevista yksityiskohtaisista säännöistä annetun asetuksen (EY) N:o 297/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1), ja erityisesti sen 32 artiklan 1 kohdan ensimmäisen alakohdan,
sekä katsoo seuraavaa:
(1)
Komission asetuksessa (EY) N:o 297/2003 (2) säädetään tiettyjen naudanlihatuotteiden monivuotisen tuontitariffikiintiön avaamisesta ja hallinnoinnista. Aitoustodistukset, joilla todistetaan tuotteiden olevan peräisin Chilestä, olisi myönnettävä ennen tiettyjen tuotteiden tuontia. Asetuksen liitteessä III esitetään kyseisten todistusten myöntämisestä vastaavan viranomaisen nimi. Asetuksen 8 artiklan 2 kohdassa säädetään, että liitettä III voidaan tarkistaa, jos nimetään uusi viranomainen.
(2)
Chile on ilmoittanut komissiolle nimenneensä uuden viranomaisen, jolla on valtuudet myöntää aitoustodistuksia 1 päivästä heinäkuuta 2008.
(3)
Sen vuoksi asetusta (EY) N:o 297/2003 olisi muutettava.
(4)
Tässä asetuksessa säädetyt toimenpiteet ovat naudanliha-alan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 297/2003 liite III tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä huhtikuuta 2008.

Labels: 3
17
18